17 Go tweng ka rona? A re tla latela tsela ya Motlhomasekao wa rona mme re bontshe boikokobetso? A re tla falola fa Kgosi Jesu Keresete a tla go atlhola ka nako ya Haramagedona? Tsela e a lwang ka yone e bontsha gore o tla boloka fela ba ba ikokobeditseng le ba ba siameng. Ka jalo, go botlhokwa thata gore re lwele go nna boikokobetso gore re tle re falole. Mo godimo ga moo, fela jaaka tsela e e boikokobetso e Jesu Keresete a neng a tshela ka yone e ile ya solegela ene le batho ba bangwe molemo, go nna boikokobetso ga rona go tla solegela rona le ba bangwe molemo ka ditsela di le dintsi. O na le lobaka lo lo kae o letetse Bogosi Jwa Modimo? A o ntse o letile mme gone o le pelotelele fa o kopana le diteko? (Bar 8:25) Go na le Bakeresete ba ba kopanang le diteko tse di jaaka go tlhoiwa, go sotliwa, go tsenngwa mo kgolegelong le e leng go tshosediwa ka loso. Ba bangwe ba na le malwetse a a sa foleng kgotsa ba setse ba tsofetse.